ΕΝΗΜΕΡΩΤΙΚΟ ΠΟΛΥΠΤΥΧΟ ΔΡΑΣΤΗΡΙΟΤΗΤΩΝ

Το **Τμήμα Διασύνδεσης (Εκπαίδευσης-Παραγωγής), Διαμεσολάβησης και Καινοτομίας** ή για συντομία Τ.Δ.Δ.Κ. του Πανεπιστημίου Δυτικής Αττικής-η μετεξέλιξη του Γραφείου Διασύνδεσης- αποτελώντας την ιστορική και θεσμική συνέχεια των πρώτων Γραφείων Σταδιοδρομίας που ιδρύθηκαν το 1993, λειτουργεί με σκοπό να αποτελεί:

* Πηγή έγκαιρης και έγκυρης ενημέρωσης σε θέματα εκπαιδευτικού, επαγγελματικού προσανατολισμού και συμβουλευτικής,
* Συνδετικό κρίκο μεταξύ του Πανεπιστημίου Δυτικής Αττικής και της αγοράς εργασίας,
* Δίαυλο επαφών με φορείς του ευρύτερου Δημοσίου Τομέα,
* Κόμβο αμφίδρομης επικοινωνίας μεταξύ Ακαδημαϊκής Κοινότητας και Παραγωγής για τη δημιουργία συνεργασιών,
* Γέφυρα επικοινωνίας του Πανεπιστημίου Δυτικής Αττικής με εκπαιδευτικά ιδρύματα της Ελλάδας και του εξωτερικού.

Αποστολή του Τμήματος Διασύνδεσης Εκπαίδευσης-Παραγωγής, Διαμεσολάβησης και Καινοτομίας του Πανεπιστημίου Δυτικής Αττικής είναι η προσφορά υπηρεσιών προς τους φοιτητές και αποφοίτους του Ιδρύματος και προς την Ακαδημαϊκή κοινότητα, καθώς και η συνεργασία με επιχειρήσεις Ιδιωτικού και Δημοσίου Τομέα, Οργανισμούς, Τοπικής Αυτοδιοίκησης και Συλλογικούς Φορείς για την επίτευξη των παρακάτω σκοπών: α) τη διασύνδεση, διαμεσολάβηση μεταξύ του Ιδρύματος και φορέων εκπαίδευσης, έρευνας, παραγωγής και υπηρεσιών με τους φοιτητές/αποφοίτους του Ιδρύματος και β) την προαγωγή της καινοτομίας και επιχειρηματικότητας.

Ειδικότερα, το Τμήμα έχει στόχο: α) την υποστήριξη της ένταξης των φοιτητών και αποφοίτων του Πανεπιστημίου στην αγορά εργασίας (συμπεριλαμβανομένου και του επιχειρείν), β) την παρακολούθηση της πορείας των αποφοίτων μέσω συστηματικής καταγραφής δεδομένων της αγοράς εργασίας, τα οποία λαμβάνονται υπόψη από την διοίκηση για τη διαμόρφωση του αναπτυξιακού προγραμματισμού της, γ) την προώθηση της νεανικής καινοτόμου επιχειρηματικότητας.

Το **Τμήμα Διασύνδεσης, Διαμεσολάβησης και Καινοτομίας** υπάγεται διοικητικά στην Διεύθυνση Φοιτητικής Μέριμνας/Γενική Διεύθυνση Σπουδών και Φοιτητικής Μέριμνας του Πανεπιστημίου Δυτικής Αττικής.

Στο Τμήμα υπάγεται ακόμηη **Μονάδα Υποστήριξης Ημεδαπών και Αλλοδαπών Φοιτητών**, η οποία από άποψη διοικητικής ιεραρχίας αντιστοιχεί σε Γραφείο. Αποστολή της Μονάδας είναι η υποστήριξη των ημεδαπών και αλλοδαπών φοιτητών που εγγράφονται σε προγράμματα σπουδών πρώτου, δεύτερου και τρίτου κύκλου του Πανεπιστημίου.

**Για την πραγματοποίηση των στόχων του το Τ.Δ.Δ.Κ.:**

* Εκδίδει ενημερωτικό υλικό,
* Διοργανώνει ημερίδες και εκδηλώσεις και συμμετέχει σε εκδηλώσεις τρίτων
* Εμπλουτίζει τις βιβλιοθήκες του με έντυπο και ηλεκτρονικό υλικό,
* Τηρεί βάσεις δεδομένων με στοιχεία επιχειρήσεων, αποφοίτων, φοιτητών, μεντόρων μέσω του Ολοκληρωμένου Πληροφοριακού Συστήματος του,
* Εκπονεί μελέτες παρακολούθησης της επαγγελματικής πορείας των αποφοίτων, της αγοράς εργασίας, σύνταξης οδηγών επαγγελμάτων, σύνδεσης έρευνας και παραγωγής,
* Πραγματοποιεί συμβουλευτικά σεμινάρια,
* Διαθέτει ιστοσελίδα και προφίλ στα μέσα κοινωνικής δικτύωσης (Facebook, twitter, linked in κλπ,
* Συντονίζει και Υποστηρίζει τις δραστηριότητες στην κοινότητα mentoring UniWA,
* Συντάσσει ενημερωτικούς οδηγούς: μεταπτυχιακών σπουδών, σταδιοδρομίας, επαγγελμάτων κ.α.
* Παρέχει τη δυνατότητα χρήσης Η/Υ με πρόσβαση στο internet και διαθέτει αναγνωστήριο, παρέχει πρόσβαση στον Ελληνικό Οικονομικό Οδηγό icap crif & findbiz,
* Παρέχει την δυνατότητα χορήγησης ψυχομετρικών τεστ, (Συμβουλευτικής Σταδιοδρομίας Ενηλίκων Evcareer, Επαγγελματικών Ενδιαφερόντων Horizon Masters)
* Φέρνει σε επαφή φοιτητές και αποφοίτους με πιθανούς εργοδότες για θέσεις εργασίας αντίστοιχα στην Ελλάδα και το εξωτερικό,
* Υποστηρίζει δραστηριότητες που συμβάλλουν στον επαγγελματικό προσανατολισμό των μαθητών και αποφοίτων της Δευτεροβάθμιας Εκπαίδευσης, αναφορικά με τις εξειδικεύσεις και το προσφερόμενο έργο του Ιδρύματος,
* Αναπτύσσει δίκτυα συνεργασίας, σε τοπικό, εθνικό και διεθνές επίπεδο με τους παραγωγικούς και κοινωνικούς φορείς,
* Προωθεί την επιχειρηματικότητα διαμέσου καινοτόμων και συμβατικών δράσεων εκπαίδευσης και κατάρτισης, ευέλικτα συνδεδεμένων με τα προπτυχιακά Προγράμματα Σπουδών των Τμημάτων του Ιδρύματος (midterm internships, open visits, job shadowing κλπ). Αναδεικνύει και προωθεί τις επιχειρηματικές ιδέες των φοιτητών. (Open Innovation Festival),
* Υποστηρίζει την υποβολή προτάσεων επιχειρηματικότητας, ανάλυσης θεσμικού πλαισίου κατοχύρωσης ιδεών – πατέντας,
* Συμβάλλει στην δημιουργία καινοτομικών εργαλείων για την αναζήτηση, τον εντοπισμό και την προβολή των δυνατοτήτων/ δεξιοτήτων παροχής τεχνολογικών υπηρεσιών ή άλλων ερευνητικών προϊόντων (Κατάλογος δυνατοτήτων Εργαστηριακών Μονάδων Παροχής Υπηρεσιών, Κατάλογος δεξιοτήτων ερευνητών, Δικτυακή Πύλη) σε συνεργασία με τα τμήματα,
* Υποστηρίζει δράσεις τεχνολογικού marketing,
* Αναπτύσσει νέους μηχανισμούς για τη Διαμεσολάβηση και Μεταφορά Τεχνολογίας, για την αξιοποίηση ερευνητικών αποτελεσμάτων και για τη διαχείριση, συμβολή στην προώθηση και στήριξη εταιρειών τεχνολογικής βάσης (spin off ),
* Συμμετέχει σε Εθνικά, Ευρωπαϊκά και Διεθνή συναφή δίκτυα όπως EUE-NET & CDO-NET.
* Διατηρεί επιτροπή έργου που αποτελείται από εκπροσώπους όλων των τμημάτων και αποβλέπει στην αμφίδρομη πληροφόρηση Ακαδημαϊκής Κοινότητας και του Τμήματος για θέματα κοινού ενδιαφέροντος και
* τέλος για την διασφάλιση της ποιότητας των υπηρεσιών του εφαρμόζει σύστημα διαχείρισης ποιότητας κατά ISO 9001:2015.

**Στο Τ.Δ.Δ.Κ. μπορείτε να ενημερωθείτε για:**

* Μεταπτυχιακές σπουδές στην Ελλάδα και το εξωτερικό,
* Υποτροφίες και κληροδοτήματα,
* Την κατάταξη αποφοίτων τριτοβάθμιας εκπαίδευσης,
* Τα Επαγγελματικά Δικαιώματα & τα πεδία απασχόλησης των τμημάτων του Πανεπιστημίου Δυτικής Αττικής,
* Θέσεις Εργασίας στην Ελλάδα και το εξωτερικό ,
* Προφίλ επιχειρήσεων και οργανισμών,
* Τη σύνταξη Βιογραφικού σημειώματος, συνοδευτικής επιστολής, αυτοπεριγραφικής έκθεσης και την παρουσίαση σε συνέντευξη επιλογής, για εργασία ή ΜΠΣ ή υποτροφία,
* Την υπάρχουσα νομοθεσία, τα προγράμματα απασχόλησης-επιδότησης των ατόμων ειδικών κατηγοριών,
* Προγράμματα κατάρτισης και επιμόρφωσης,
* Σεμινάρια, ημερίδες, εκδηλώσεις, συνέδρια,
* Προγράμματα νεανικής επιχειρηματικότητας,
* Χρηματοδοτικά εργαλεία,
* Θεσμικό πλαίσιο κατοχύρωσης ιδεών-πατέντας,
* Δράσεις Τεχνολογικού Marketing, Διαμεσολάβησης και Μεταφοράς Τεχνολογίας,
* Διαγωνισμούς Επιχειρηματικότητας και Καινοτομίας.



***Τις υπηρεσίες του Τ.Δ.Δ.Κ. χρησιμοποιούν:***

* **Φοιτητές-φοιτήτριες** (προπτυχιακών & μεταπτυχιακών προγραμμάτων) του Πανεπιστημίου Δυτικής Αττικής αλλά και όλης της Τριτοβάθμιας Εκπαίδευσης, που αναζητούν δυνατότητες & προοπτικές συνέχισης των σπουδών τους, εισαγωγής στην αγορά εργασίας ή εκφράζουν ενδιαφέρον προς κάποια ημιαπασχόληση ή εθελοντική εργασία,
* **Τελειόφοιτοι** του Πανεπιστημίου Δυτικής Αττικής και όλων των άλλων Ελληνικών A.Ε.Ι. με κοινές ειδικότητες που αναζητούν θέση προσωρινή απασχόλησης,
* **Απόφοιτοι** του Πανεπιστημίου Δυτικής Αττικής και όλων των άλλων Ελληνικών A.Ε.Ι. με κοινές ειδικότητες που αναζητούν εργασία και πληροφορίες για μεταπτυχιακές σπουδές, σεμινάρια, επαγγελματικά δικαιώματα κ.α.,
* **Επιχειρήσεις-Οργανισμοί** κατά την αναζήτηση επιστημονικού προσωπικού για κάλυψη θέσεων εργασίας, κατά την ενημέρωσή τους για τις ειδικότητες των αποφοίτων του Πανεπιστημίου Δυτικής Αττικής ή για να δηλώσουν τη συμμετοχή τους σε εκδηλώσεις-ημερίδες,
* **Μέλη Δ.Ε.Π.** του Πανεπιστημίου Δυτικής Αττικής με σκοπό την υποστήριξη της οργάνωσης εκδηλώσεων,
* **Ελληνικά και ξένα Εκπαιδευτικά ιδρύματα/Φορείς** που ενδιαφέρονται για την ανάπτυξη συνεργασιών,
* **ΚΕΣΥΠ-ΓΡΑΣΕΠ** με σκοπό την προώθηση των τμημάτων του Πανεπιστημίου Δυτικής Αττικής στη δευτεροβάθμια εκπαίδευση,
* **Μαθητές Δευτεροβάθμιας Εκπαίδευσης** για την ενημέρωσή τους σχετικά με τα τμήματα του ΠΑΔΑ και την επαγγελματική αποκατάσταση των αποφοίτων τους.

***Πως μπορείτε να χρησιμοποιήσετε τις υπηρεσίες του Τ.Δ.Δ.Κ.;***

Επισκεφτείτε το Τμήμα Διασύνδεσης, Διαμεσολάβησης και Καινοτομίας τουΠανεπιστημίου Δυτικής Αττικής στην Πανεπιστημιούπολη Αρχαίου Ελαιώνα, στο Συνεδριακό Κέντρο-Αίθουσα 4, καθημερινά **09:30-16:30**, για να χρησιμοποιήσετε τις βιβλιοθήκες & τους Η/Υ και να ενημερωθείτε. Η επικοινωνία με το Τμήμα είναι απλή και χωρίς καμία οικονομική επιβάρυνση. Το προσωπικό του τμήματος είναι στη διάθεσή σας για να σας προσφέρει άμεσα τις υπηρεσίες του. Ζητείστε ακόμα να συμπληρώσετε το έντυπο που σας δίνει τη δυνατότητα να συμπεριληφθείτε στους εγγεγραμμένους χρήστες των υπηρεσιών του Τμήματος.

***Ειδικότερα:***

* Είστε ***τελειόφοιτος/απόφοιτος*** και ψάχνετε για ημιαπασχόληση /εργασία στην Ελλάδα ή το Εξωτερικό, επιθυμείτε Εκπαιδευτική Πληροφόρηση, θέλετε να επωφεληθείτε από τις δράσεις mentoring, θέλετε να εγγραφείτε στους Alumni του Πανεπιστημίου Δυτικής Αττικής;

Συμπληρώστε το ***«E.4.3.2ΑΠΟΓΡΑΦΙΚΟ ΔΕΛΤΙΟ ΕΠΩΦΕΛΟΥΜΕΝΟΥ»***

* Είστε ***εργοδότης*** και ψάχνετε τελειοφοίτους/αποφοίτους για κάλυψη κενών θέσεων εργασίας αορίστου/ορισμένου χρόνου/ημιαπaσχόλησης/εποχική ;

Συμπληρώστε το ***«E 4.3.1ΕΝΤΥΠΟ ΑΝΑΓΓΕΛΙΑΣ ΔΙΑΘΕΣΙΜΩΝ ΘΕΣΕΩΝ ΕΡΓΑΣΙΑΣ ΣΤΗΝ ΕΛΛΑΔΑ & ΤΟ ΕΞΩΤΕΡΙΚΟ»***

Εναλλακτικά συνδεθείτε στο νέο μας Ολοκληρωμένο Πληροφοριακό Σύστημα και λάβετε όλες τις υπηρεσίες ηλεκτρονικά.

Στοιχεία επικοινωνίας:

@ [Γεώργιος Πρινιωτάκης](https://idpe.uniwa.gr/priniotakis), Επιστημονικός Υπεύθυνος, Καθηγητής, Τμήμα Μηχανικών Βιομηχανικής Σχεδίασης & Παραγωγής, της Σχολής Μηχανικών, Πανεπιστήμιο Δυτικής Αττικής, Πανεπιστημιούπολη Αρχαίου Ελαιώνα, ΖΑ214, 2ος Όροφος, Κτήριο Ζ, +302105381542, gprin@uniwa.gr

@ [Δημήτρης Πυρομάλης](https://eee.uniwa.gr/el/index.php?option=com_content&view=article&id=1695), Αναπληρωτής Επιστημονικός Υπεύθυνος του Έργου- «Γραφείου Διασύνδεσης ΠΑΔΑ», Αναπ. Καθηγητής Τμήματος Ηλεκτρολόγων και Ηλεκτρονικών Μηχανικών, της Σχολής Μηχανικών, Πανεπιστήμιο Δυτικής Αττικής, Πανεπιστημιούπολη Αρχαίου Ελαιώνα, Κτήριο Ζ, +30 210 5381481, piromali@uniwa.gr

@ Μαρία Ε. Καλτσογιάννη, Υπεύθυνη Εσωτερικής Λειτουργίας & Διαχείρισης Ποιότητας, Εκπαιδευτικής Πληροφόρησης & Δημοσιότητας & Διάχυσης Πληροφοριών-Προϊσταμένη του Τμήματος Διασύνδεσης, Διαμεσολάβησης & Καινοτομίας, Πανεπιστήμιο Δυτικής Αττικής, Πανεπιστημιούπολη Αρχαίου Ελαιώνα, +30 210 5381294, clio@uniwa.gr & mkaltsogianni@uniwa.gr

@ Άμαλ Αμπού-Άσαμπε, Υπεύθυνη Απασχόλησης & Παρακολούθησης της αγοράς εργασίας, Υποστήριξης Δικτύωσης σε Εθνικό και Διεθνές Επίπεδο & Δράσεων προβολής, του Τμήματος Διασύνδεσης, Διαμεσολάβησης & Καινοτομίας, Πανεπιστήμιο Δυτικής Αττικής, Πανεπιστημιούπολη Αρχαίου Ελαιώνα, +30 210 5381295, clio@uniwa.gr & elabou@uniwa.gr

@ Ηλιάνα Γ. Κωνσταντοπούλου, Υπεύθυνη Συμβουλευτικής του Έργου- «Γραφείου Διασύνδεσης ΠΑΔΑ»- Τμήματος Διασύνδεσης, Διαμεσολάβησης & Καινοτομίας, Πανεπιστήμιο Δυτικής Αττικής, Πανεπιστημιούπολη Αρχαίου Ελαιώνα, +30 210 5381105 clio@uniwa.gr &ilianakonst@uniwa.gr

@ Παναγιώτα Γ. Μαλλιαρού, Υπεύθυνη Διοικητικής Υποστήριξης & Συλλογής και Επεξεργασίας Στοιχείων του Έργου- (Administrative Project Assistant & Data Collection-Processing) «Γραφείου Διασύνδεσης ΠΑΔΑ»- Τμήματος Διασύνδεσης, Διαμεσολάβησης & Καινοτομίας, Πανεπιστήμιο Δυτικής Αττικής, Πανεπιστημιούπολη Αρχαίου Ελαιώνα, +30 210 5381179, clio@uniwa.gr & pmalliarou@uniwa.gr

@Θοδωρής Μ. Χονδρέλης, Υπεύθυνος Ανάπτυξης, Διαχείρισης, Συντήρησης Επικοινωνιακών Συστημάτων & Δικτύων, Συλλογής & Επεξεργασίας Στοιχείων του Τμήματος Διασύνδεσης, Διαμεσολάβησης & Καινοτομίας, Πανεπιστήμιο Δυτικής Αττικής, Πανεπιστημιούπολη Αρχαίου Ελαιώνα, +30 210 5381296 clio@uniwa.gr & tchondrelis@uniwa.gr



Το Πανεπιστήμιο Δυτικής Αττικής ιδρύθηκε τον Μάρτιο του 2018 με τον Νόμο 4521. Η ίδρυση του νεοσύστατου Πανεπιστημιακού ιδρύματος προήλθε μέσω της διαδικασίας συγχώνευσης του ΤΕΙ Αθήνας και του ΑΕΙ Πειραιά Τεχνολογικού Τομέα. Το 2019 εντάχθηκε στο νεοϊδρυθέν Πανεπιστήμιο η Εθνική Σχολή Δημόσιας Υγείας. Με στόχο την υψηλή γνώση και την ανάπτυξη της φιλο-”σοφίας”, το Πανεπιστήμιο Δυτικής Αττικής λειτουργεί µε υψηλές προδιαγραφές (εκπαιδευτικές – ερευνητικές) και ανταποκρίνεται σε μεγάλο βαθμό στις ιδιαίτερα αυξημένες απαιτήσεις μιας σύγχρονης κοινωνίας για δημιουργία στελεχών µε σοβαρή επιστημονική και τεχνοκρατική υποδομή. Σήμερα στο Πανεπιστήμιο Δυτικής Αττικής λειτουργούν συνολικά είκοσι επτά (27) τμήματα, τα οποία οργανώνονται σε έξι (6) σχολές, καλύπτοντας ένα ευρύ φάσμα επιστημονικών πεδίων: τη Σχολή Δημόσιας Υγείας, τη Σχολή Διοικητικών, Οικονομικών και Κοινωνικών Επιστημών, τη Σχολή Επιστημών Τροφίμων, τη Σχολή Επιστημών Υγείας και Πρόνοιας, τη Σχολή Εφαρμοσμένων Τεχνών και Πολιτισμού και τη Σχολή Μηχανικών. Τα γνωστικά πεδία των σχολών του καλύπτουν  ένα ευρύ φάσμα σύγχρονων επιστημονικών σπουδών, όπως κοινωνικές, διοικητικές και οικονομικές επιστήμες, επιστήμες μηχανικού, επιστήμες υγείας και πρόνοιας, επιστήμες τροφίμων αλλά και καλλιτεχνικές σπουδές. Το νεοσύστατο πανεπιστήμιο είναι το τρίτο μεγαλύτερο της χώρας σε αριθμό φοιτητών. Έχει εγγεγραμμένους φοιτητές περίπου 57.800 προπτυχιακούς, 5.500 μεταπτυχιακούς και 780 υποψήφιους διδάκτορες.

Έμβλημα του Πανεπιστημίου είναι ο αρχαίος Αθηναίος φιλόσοφος Πλάτωνας, μαθητής του Σωκράτη, δάσκαλος του Αριστοτέλη και ιδρυτής της Ακαδημίας Πλάτωνος. Μάλιστα, ο αρχαιολογικός χώρος της εν λόγω Ακαδημίας, η οποία θεωρείται και ως το πρώτο γνωστό αρχαίο πανεπιστήμιο με αντικείμενα μελέτης τη φιλοσοφία, τα μαθηματικά, τις φυσικές και τις πολιτικές επιστήμες, βρίσκεται σε μικρή απόσταση από πανεπιστημιουπόλεις μας.

Το Πανεπιστήμιο Δυτικής Αττικής φιλοξενείται σε τρεις Πανεπιστημιουπόλεις εντός της μητροπολιτικής περιοχής της Αθήνας. Η Πανεπιστημιούπολη Άλσους Αιγάλεω βρίσκεται εντός των διοικητικών ορίων του Δήμου Αιγάλεω, περιστοιχιζόμενη από τις οδούς Μήλου, Αγ. Σπυρίδωνος, Δημητσάνης και Εδέσσης. Η Πανεπιστημιούπολη Αρχαίου Ελαιώνα βρίσκεται στη Δυτική Αττική στον Δήμο Αιγάλεω, επί των οδών Π. Ράλλη και Θηβών στα όρια του ιστορικού ελαιώνα των Αθηνών, όπου δίδασκαν οι αρχαίοι Αθηναίοι φιλόσοφοι. Τέλος, η Πανεπιστημιούπολη Αθήνας βρίσκεται στον Δήμο Αθηναίων επί της οδού Λεωφόρου Αλεξάνδρας και στεγάζεται στις εγκαταστάσεις της πρώην Εθνικής Σχολής Δημόσιας Υγείας σε ένα κτίριο ιδιαίτερης ιστορικής αξίας, το οποίο έχει κριθεί πριν από λίγα χρόνια διατηρητέο.

Τη λειτουργία του ιδρύματος υποστηρίζει το διοικητικό του προσωπικό. Το Πανεπιστήμιο διατηρεί μόνιμες συνεργασίες µε άλλα εγχώρια και ξένα εκπαιδευτικά και ερευνητικά ιδρύματα, µε στόχο τη συνεχή βελτίωση του επιπέδου σπουδών, συμμετέχοντας ταυτόχρονα σε πολλά προγράμματα της Ευρωπαϊκής  Ένωσης µε σκοπό τη διεθνή συνεργασία και τη διάχυση της γνώσης.

Τα μεταπτυχιακά προγράμματα του Πανεπιστημίου Δυτικής Αττικής χαίρουν της ιδιαίτερης μέριμνας της διοίκησης και, με την υποστήριξη του προσωπικού από τα ιδρύματα συνεργασίας, είναι ευρέως αποδεκτά από την αγορά εργασίας.

**Το Τρίτο μεγαλύτερο Πανεπιστημιακό Ίδρυμα της χώρας**

**Πανεπιστήμιο**

**Δυτικής Αττικής**

**UNIVERSITY OF WEST ATTICA**

**Πανεπιστημιούπολη Άλσους Αιγάλεω: Αγίου Σπυρίδωνος 28, Αιγάλεω Τ.Κ. 12243 Αθήνα**

**Τηλ. Επικ.: 210-5385100**

**Πανεπιστημιούπολη Αρχαίου Ελαιώνα: Πέτρου Ράλλη & Θηβών 250, Αιγάλεω Τ.Κ. 12241 Αθήνα**

**Τηλ. Επικ.: 210-5381100**

**Πανεπιστημιούπολη Αθηνών: Αλεξάνδρας 196, Τ.Κ. 11521, Αθήνα**

**Τηλ. Επικ.: 213-2010130**

[**www.uniwa.gr**](http://www.uniwa.gr/)

Οι Σχολές και τα Τμήματα του ΠΑ.Δ.Α.:

## ΣΧΟΛΗ ΜΗΧΑΝΙΚΩΝ

## Τμήμα Ηλεκτρολόγων και Ηλεκτρονικών Μηχανικών,

## Τμήμα Μηχανικών Βιοϊατρικής

## Τμήμα Μηχανικών Βιομηχανικής Σχεδίασης και Παραγωγής,

## Τμήμα Μηχανικών Πληροφορικής και Υπολογιστών

## Τμήμα Μηχανικών Τοπογραφίας και Γεωπληροφορικής

## Τμήμα Μηχανολόγων Μηχανικών

## Τμήμα Ναυπηγών Μηχανικών

## Τμήμα Πολιτικών ΜηχανικώνΣΧΟΛΗ ΔΙΟΙΚΗΤΙΚΩΝ, ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ

Τμήμα Αρχειονομίας, Βιβλιοθηκονομίας και Συστημάτων Πληροφόρησης

Τμήμα Διοίκησης Επιχειρήσεων
Τμήμα Διοίκησης Τουρισμού

Τμήμα Κοινωνικής Εργασίας
Τμήμα Λογιστικής & Χρηματοοικονομικής
Τμήμα Αγωγής και Φροντίδας στην Πρώιμη Παιδική Ηλικία
**ΣΧΟΛΗ ΕΦΑΡΜΟΣΜΕΝΩΝ ΤΕΧΝΩΝ ΚΑΙ ΠΟΛΙΤΙΣΜΟΥ**
Τμήμα Γραφιστικής και Οπτικής Επικοινωνίας
Τμήμα Εσωτερικής Αρχιτεκτονικής
Τμήμα Συντήρησης Αρχαιοτήτων και Έργων Τέχνης
Τμήμα Φωτογραφίας και Οπτικοακουστικών Τεχνών
**ΣΧΟΛΗ ΕΠΙΣΤΗΜΩΝ ΥΓΕΙΑΣ ΚΑΙ ΠΡΟΝΟΙΑΣ**

Τμήμα Βιοϊατρικών Επιστημών
Τμήμα Εργοθεραπείας

Τμήμα Μαιευτικής

Τμήμα Νοσηλευτικής

Τμήμα Φυσικοθεραπείας

**ΣΧΟΛΗ ΕΠΙΣΤΗΜΩΝ ΤΡΟΦΙΜΩΝ**Τμήμα Επιστήμης και Τεχνολογίας Τροφίμων

Τμήμα Επιστημών Οίνου, Αμπέλου και Ποτών

**ΣΧΟΛΗ ΔΗΜΟΣΙΑΣ ΥΓΕΙΑΣ**

Τμήμα Δημόσιας και Κοινοτικής Υγείας

Τμήμα Πολιτικών Δημόσιας Υγείας

Στο Πανεπιστήμιο Δυτικής Αττικής λειτουργούν ογδόντα δυο (82)  Προγράμματα Μεταπτυχιακών Σπουδών (Π.Μ.Σ.) που συμβάλλουν στην εμβάθυνση και εξειδίκευση της γνώσης και έρευνας στα αντικείμενα που θεραπεύουν αυτοδύναμα αλλά και σε συνεργασίες, τα Τμήματα του Πανεπιστημίου Δυτικής Αττικής. Η ίδρυση και λειτουργία των Π.Μ.Σ. του Ιδρύματος δίνουν τη δυνατότητα τόσο στους αποφοίτους του όσο και στους πτυχιούχους Τμημάτων Α.Ε.Ι. της ημεδαπής αλλά και της αλλοδαπής να προχωρήσουν στο δεύτερο κύκλο σπουδών στο Πανεπιστήμιο Δυτικής Αττικής.

Το Πανεπιστήμιο Δυτικής Αττικής ενθαρρύνει τη διεπιστημονική προσέγγιση της γνώσης και της έρευνας και παράλληλα επιδιώκει την εξωστρέφεια μέσα από τη λειτουργία διατμηματικών,  δι-ιδρυματικών και κοινών Π.Μ.Σ. και τη συμμετοχή του σε αντίστοιχα προγράμματα άλλων Ιδρυμάτων.

Συγκεκριμένα  στο Πανεπιστήμιο Δυτικής Αττικής λειτουργούν: (58) ΑΥΤΟΔΥΝΑΜΑ, (5) ΔΙΑΤΜΗΜΑΤΙΚΑ, (5) ΔΙΙΔΡΥΜΑΤΙΚΑ με ελληνικά Πανεπιστήμια και επισπεύδον Ίδρυμα το ΠΑ.Δ.Α , (6) ΔΙΙΔΡΥΜΑΤΙΚΑ με το εξωτερικό και επισπεύδον Ίδρυμα το ΠΑ.Δ.Α και (8) ΔΙΙΔΡΥΜΑΤΙΚΑ με επισπεύδον άλλο Ελληνικό Πανεπιστήμιο.

Τα Προγράμματα Μεταπτυχιακών Σπουδών των ακαδημαϊκών τμημάτων απονέμουν Δίπλωμα Μεταπτυχιακών Σπουδών σε αντίστοιχη επιστημονική περιοχή ή και  ειδίκευση. Η διαδικασία επιλογής φοιτητών στο πρόγραμμα, η διάρκεια και το πρόγραμμα σπουδών καθώς και άλλες διαδικασίες λειτουργίας τους, ρυθμίζονται από τον Κανονισμό Σπουδών των Π.Μ.Σ.

Προγράμματα Μεταπτυχιακών Σπουδών ΠΑ.Δ.Α

1. [Αυτοδύναμα Προγράμματα Μεταπτυχιακών Σπουδών ΠΑ.Δ.Α.](https://postgrad.uniwa.gr/pms/aytodynama-programmata-metaptychiakon-spoydon-pa-d-a/)
2. [Συνδιοργάνωση Προγραμμάτων Μεταπτυχιακών Σπουδών με Ελληνικά Πανεπιστήμια και επισπεύδον ίδρυμα το ΠΑ.Δ.Α.](https://postgrad.uniwa.gr/pms/syndiorganosi-programmaton-metaptychiakon-spoydon-me-ellinika-panepistimia-kai-epispeydon-idryma-to-pa-d-a/)
3. [Συνδιοργάνωση Προγραμμάτων Μεταπτυχιακών Σπουδών με Πανεπιστήμια του Εξωτερικού και επισπεύδον ίδρυμα το ΠΑ.Δ.Α.](https://postgrad.uniwa.gr/pms/syndiorganosi-programmaton-metaptychiakon-spoydon-me-panepistimia-toy-exoterikoy-kai-epispeydon-idryma-to-pa-d-a/)
4. [Συνδιοργάνωση Προγραμμάτων Μεταπτυχιακών Σπουδών ΠΑ.Δ.Α. με επισπεύδον άλλο Ίδρυμα](https://postgrad.uniwa.gr/pms/syndiorganosi-programmaton-metaptychiakon-spoydon-pa-d-a-me-epispeydon-allo-idryma/)

**[ΣΧΟΛΗ ΔΙΟΙΚΗΤΙΚΩΝ, ΟΙΚΟΝΟΜΙΚΩΝ &
ΚΟΙΝΩΝΙΚΩΝ ΕΠΙΣΤΗΜΩΝ](https://www.uniwa.gr/spoydes/metaptychiakes/)**

[**Τμήμα Αρχειονομίας, Βιβλιοθηκονομίας και Συστημάτων Πληροφόρησης**](https://www.uniwa.gr/spoydes/metaptychiakes/)

[Διαχείριση Πληροφοριών σε Βιβλιοθήκες, Αρχεία, Μουσεία](https://imlam.alis.uniwa.gr/)

[**Τμήμα Διοίκησης Επιχειρήσεων**](https://www.uniwa.gr/spoydes/metaptychiakes/)

[Οργάνωση, Λειτουργία, Ανάπτυξη, Διοίκηση Λιμένων](http://www.portsmng.uniwa.gr/)

[Διοίκηση και Διαχείριση Υπηρεσιών Υγείας και Κοινωνικής Φροντίδας](https://healthcare-management.uniwa.gr/)

[Διοίκηση Εκπαιδευτικών Μονάδων](http://eduma.uniwa.gr/)

[Δημόσια Διοίκηση – Δημόσιο Μάνατζμεντ](http://papm.uniwa.gr/)

[Διοίκηση Επιχειρήσεων (MBA)](http://mbattica.uniwa.gr/)

[Εκπαιδευτική Τεχνολογία & Ανάπτυξη Ανθρωπίνων Πόρων
*Συνδιοργάνωση με το Παιδαγωγικό Τμήμα Δημοτικής Εκπαίδευσης του Ε.Κ.Π.Α.*](http://www.primedu.uoa.gr/metaptyxiakes-spoydes/metaptyxiaka-programmata/anamorfwmeno-diidrymatiko-programma-metaptyxiakon-spoydon-ekpaideytiki-texnologia-kai-anapty3h-an8rwpinwn-porwn.html)

[**Τμήμα Λογιστικής και Χρηματοοικονομικής**](https://www.uniwa.gr/spoydes/metaptychiakes/)

[Δημόσια Οικονομική και Πολιτική](http://mpep.gr/)

[Χρηματοοικονομική της Ναυτιλίας](https://www.msc-finship.gr/)

[Εφαρμοσμένη Λογιστική, Ελεγκτική και Φορολογία](https://msc-accounting.uniwa.gr/)

[**Τμήμα Διοίκησης Τουρισμού**](https://www.uniwa.gr/spoydes/metaptychiakes/)

[Καινοτομία και Επιχειρηματικότητα στον Τουρισμό
*Συνδιοργάνωση με το Τμήμα Διοίκησης Επιχειρήσεων του Πανεπιστημίου Αιγαίου*](http://tourpost.uniwa.gr/)

[Διοίκηση Επιχειρησιακών Λειτουργιών
*Συνδιοργάνωση με το Τμήμα Επιστημών Οίνου, Άμπελου και Ποτών και με τη Σχολή Μηχανικών Παραγωγής και Διοίκησης του Πολυτεχνείου Κρήτης*](http://www.delmsc.gr/)

[Προηγμένα Συστήματα Διοίκησης
*Συνδιοργάνωση με το Τμήμα Λογιστικής και Χρηματοοικονομικής του ΠΑΔΑ.*](https://mscams.uniwa.gr/)

[Διοίκηση Ξενοδοχειακών Επιχειρήσεων
*Συνδιοργάνωση με το Τμήμα Διοίκησης Επιχειρήσεων και Τουρισμού του Ελληνικού Μεσογειακού Πανεπιστημίου.*](https://www.uniwa.gr/spoydes/metaptychiakes/)

[Διαχείριση Ευφυών Συστημάτων πόλεων για πολιτιστική και τουριστική επιχειρηματική ανάπτυξη
*Συνδιοργάνωση με το Τμήμα Συντήρησης Αρχαιοτήτων και Έργων Τέχνης και το Τμήμα Μηχανικών Πληροφορικής και Υπολογιστών του Πανεπιστημίου Δυτικής Αττικής.*](https://www.uniwa.gr/spoydes/metaptychiakes/)

[**Τμήμα Λογιστικής και Χρηματοοικονομικής**](https://www.uniwa.gr/spoydes/metaptychiakes/)

[Δημόσια Οικονομική και Πολιτική](http://mpep.gr/)

[Χρηματοοικονομική της Ναυτιλίας](https://www.msc-finship.gr/)

[Εφαρμοσμένη Λογιστική, Ελεγκτική και Φορολογία](https://msc-accounting.uniwa.gr/)

[**Τμήμα Κοινωνικής Εργασίας**](https://www.uniwa.gr/spoydes/metaptychiakes/)

[Κοινωνικά Δικαιώματα και Συνηγορία στις Κοινωνικές Υπηρεσίες
*Συνδιοργάνωση με το Τμημα Κοινωνικής Πολιτικής του Παντείου Πανεπιστημίου.*](https://dipms.panteion.gr/)

[**ΣΧΟΛΗ ΔΗΜΟΣΙΑΣ ΥΓΕΙΑΣ**](https://www.uniwa.gr/spoydes/metaptychiakes/)

[**Τμήμα Δημόσιας και Κοινοτικής Υγείας**](https://www.uniwa.gr/spoydes/metaptychiakes/)

[Προαγωγή και Αγωγή Υγείας](http://healthpromotion.med.uoa.gr/)

[Περιβαλλοντική Επικοινωνία και Προαγωγή Υγείας](http://pchenv.uniwa.gr/)

[Προαγωγή υγείας στην τρίτη ηλικία](http://pcheld.uniwa.gr/)

[Επιδημιολογία και Προαγωγή Υγείας](https://pchepi.uniwa.gr/)

[Environmental health and communication in general and special education and training (Περιβαλλοντική υγεία και επικοινωνία στη γενική και ειδική αγωγή και εκπαίδευση)](https://pchenvihealth.uniwa.gr/)

[**Τμήμα Πολιτικών Δημόσιας Υγείας**](https://www.uniwa.gr/spoydes/metaptychiakes/)

[Δημόσιας Υγείας](https://mdy.uniwa.gr/)

[Επαγγελματική & Περιβαλλοντική Υγεία](https://mepy.uniwa.gr/)

[Ηγεσία, Καινοτομία & Πολιτικές Αξίες στην Υγεία](https://healthleader.uniwa.gr/)

[**ΣΧΟΛΗ ΕΠΙΣΤΗΜΩΝ ΥΓΕΙΑΣ & ΠΡΟΝΟΙΑΣ**](https://www.uniwa.gr/spoydes/metaptychiakes/)

[**Τμήμα Βιοϊατρικών Επιστημών**](https://www.uniwa.gr/spoydes/metaptychiakes/)

[Βιοϊατρικές Μέθοδοι και Τεχνολογία στη Διάγνωση](https://tiemps.uniwa.gr/)

[Προχωρημένη Αισθητική και Κοσμητολογία: Ανάπτυξη-Ποιοτικός έλεγχος και Ασφάλεια νέων καλλυντικών προϊόντων](https://msc-aesthcosm.uniwa.gr/)

[Επιστήμες της Αγωγής μέσω Καινοτόμων Τεχνολογιών και Βιοϊατρικών Προσεγγίσεων
*Συνδιοργάνωση με το Τμήμα Αγωγής & Φροντίδας στην Πρώιμη Παιδική Ηλικία του ΠΑ.Δ.Α.*](http://edutech.uniwa.gr/)[Σύγχρονες Εφαρμογές στην Ιατρική Απεικόνιση](https://bisc-radiography-msc.uniwa.gr/)

[Εφαρμογές της Βιοϊατρικής Τεχνολογίας στην Υπογονιμότητα -Αντρικός και Γυναικείος Παράγοντας](https://biofertil.uniwa.gr/) (Διατμηματικό)

[Σύγχρονη Προσθετική Οδοντικής Τεχνολογίας](https://msc-dentech.uniwa.gr/)

[Cell and Gene Therapies: from bench to bedside and Good Manufacturing Practices
*Συνδιοργάνωση με το Τμήμα Ιατρικής Σχολής της Σχολής Επιστημών Υγείας του Πανεπιστημίου Πατρών*](https://mastercgt.com/)

[Κλινική Οπτομετρία και Όραση](http://covopt.uniwa.gr/)

[**Τμήμα Μαιευτικής**](https://www.uniwa.gr/spoydes/metaptychiakes/)

[Προηγμένη και Τεκμηριωμένη Μαιευτική Φροντίδα](https://mscmidwi.uniwa.gr/)

[Έρευνα στη γυναικεία αναπαραγωγή
*Συνδιοργάνωση με την Ιατρική Σχολή Ε.Κ.Π.Α.*](http://www.researchreproduction.gr/)

[**Τμήμα Νοσηλευτικής**](https://www.uniwa.gr/spoydes/metaptychiakes/)

[Θεραπεία και Φροντίδα Τραυμάτων και Ελκών](http://www.trauma.uniwa.gr/)

[Διαχείριση Χρόνιων Νοσημάτων](http://ogdn.uniwa.gr/)

[Κοινοτική Νοσηλευτική και Νοσηλευτική Δημόσιας Υγείας](http://mscpubnurs.uniwa.gr/)

[Εξειδικευμένη Κλινική Νοσηλευτική](https://acn.uniwa.gr/)

[Μονάδες Εντατικής Θεραπείας – Καρδιολογική, Ιατρική και Νοσηλευτική Φροντίδα
*Συνδιοργάνωση με την Ιατρική Σχολή Ε.Κ.Π.Α.*](https://school.med.uoa.gr/metaptychiakes_spoydes/programmata_metaptychiakon_spoydon_eisachthentes_apo_to_akad_etos_2018_19/pms_diidrymatika/monades_entatikis_therapeias_kardiologia_iatriki_kai_nosileytiki_frontida/)

[**Τμήμα Φυσικοθεραπείας**](https://www.uniwa.gr/spoydes/metaptychiakes/)

[Νέες Μέθοδοι στη Φυσικοθεραπεία](http://masterphys.uniwa.gr/)

[**ΣΧΟΛΗ ΕΠΙΣΤΗΜΩΝ ΤΡΟΦΙΜΩΝ**](https://www.uniwa.gr/spoydes/metaptychiakes/)

[**Τμήμα Επιστήμης και Τεχνολογίας Τροφίμων**](https://www.uniwa.gr/spoydes/metaptychiakes/)

[Καινοτομία, Ποιότητα και Ασφάλεια Τροφίμων](http://fst.uniwa.gr/)

[**Τμήμα Επιστημών Οίνου, Αμπέλου και Ποτών**](https://www.uniwa.gr/spoydes/metaptychiakes/)

[Επιστήμη Οίνου και Ζύθου](https://wvbs.uniwa.gr/metaptychiakes-spoydes/p-m-s-epistimi-oinoy-kai-zythoy/)

[**ΣΧΟΛΗ ΕΦΑΡΜΟΣΜΕΝΩΝ ΤΕΧΝΩΝ & ΠΟΛΙΤΙΣΜΟΥ**](https://www.uniwa.gr/spoydes/metaptychiakes/)

[**Τμήμα Γραφιστικής και Οπτικής Επικοινωνίας**](https://www.uniwa.gr/spoydes/metaptychiakes/)

[Ευφυής Συσκευασία: Νέες Τεχνολογίες και Marketing](http://intelligentpackaging.uniwa.gr/)

[ΑΝΙΜΑΤΙΟΝ (Δισδιάστατο και Τρισδιάστατο Κινούμενο Σχέδιο)](https://animation.uniwa.gr/)

[**Τμήμα Εσωτερικής Αρχιτεκτονικής**](https://www.uniwa.gr/spoydes/metaptychiakes/)

[Αειφόρος Σχεδιασμός Αρχιτεκτονικού Χώρου](https://msiassd.uniwa.gr/)

[**Τμήμα Συντήρηση Αρχαιοτήτων και έργων τέχνης**](https://www.uniwa.gr/spoydes/metaptychiakes/)

[Συντήρηση της Πολιτιστικής Κληρονομιάς](https://master-conservation.uniwa.gr/)

[Μουσειακές Σπουδές
*Συνδριογάνωση με τα τμήματα Ιστορίας & Αρχαιολογίας και Γεωλογίας & Γεωπεριβάλλοντος Ε.Κ.Π.Α.*](https://www.museum-studies.uoa.gr/)

[**Τμήμα Φωτογραφίας και Οπτικοακουστικών Τεχνών**](https://www.uniwa.gr/spoydes/metaptychiakes/)

[Φωτογραφία: Έρευνα και Μεθοδολογία](https://photoresearch.uniwa.gr/)

[**ΣΧΟΛΗ ΜΗΧΑΝΙΚΩΝ**](https://www.uniwa.gr/spoydes/metaptychiakes/)

[**Τμήμα Μηχανικών Τοπογραφίας και Γεωπληροφορικής**](https://www.uniwa.gr/spoydes/metaptychiakes/)

[Γεωχωρικές Τεχνολογίες](http://www.geospatial.uniwa.gr/)

[Διαχείριση Γης & Real Estate](https://realestate.uniwa.gr/)

[**Τμήμα Ηλεκτρολόγων και Ηλεκτρονικών Μηχανικών**](https://www.uniwa.gr/spoydes/metaptychiakes/)

[Επικοινωνίες και Δίκτυα Δεδομένων](http://mscdatacom.eee.uniwa.gr/index.php/el/)

[Ηλεκτρικές και Ηλεκτρονικές Επιστήμες μέσω έρευνας](http://mscres.eee.uniwa.gr/index.php/el/)

[Διαχείριση και Βελτιστοποίηση Ενεργειακών Συστημάτων](http://mscenergysys.eee.uniwa.gr/index.php/el/)

[Τεχνολογίες Ήχου, Βίντεο και Μετάδοσης](http://mscavb.eee.uniwa.gr/index.php/el/)

[Διαδίκτυο των Πραγμάτων και Ευφυή Περιβάλλοντα](http://msciot.eee.uniwa.gr/)

[Τεχνολογίες της Πληροφορίας και της Επικοινωνίας για την Εκπαίδευση
*Συνδιοργάνωση με Τμήμα Εκπαίδευσης & Αγωγής στην Προσχολική Ηλικία και Επικοινωνίας & Μέσων Μαζικής Ενημέρωσης το Ε.Κ.Π.Α. και Αρχιτεκτόνων Μηχανικών του Πανεπιστημίου Θεσσαλίας*](http://www.icte.ecd.uoa.gr/)[Τεχνητή Νοημοσύνη και Βαθιά Μάθηση](https://aidl.uniwa.gr/) (Διατμηματικό)

[**Τμήμα Μηχανικών Βιοϊατρικής**](https://www.uniwa.gr/spoydes/metaptychiakes/)

[Προηγμένα Συστήματα & Μέθοδοι στη Βιοϊατρική Τεχνολογία](https://asmbe.uniwa.gr/)

[Biomedical Engineering and Technology (Βιοϊατρική Μηχανική και Τεχνολογία)](https://bmet.uniwa.gr/)

[**Τμήμα Ναυπηγών Μηχανικών**](https://www.uniwa.gr/spoydes/metaptychiakes/)

[Προηγμένες Τεχνολογίες στη Ναυπηγική και Ναυτική Μηχανολογία](http://www.na.uniwa.gr/msc-mission/)

[**Τμήμα Μηχανικών Πληροφορικής και Υπολογιστών**](https://www.uniwa.gr/spoydes/metaptychiakes/)

[Πληροφορική και Εφαρμογές](http://msc-ict.uniwa.gr/)

[Επιστήμη και Τεχνολογία της Πληροφορικής και των Υπολογιστών](http://msc-cse.ice.uniwa.gr/)

[Ψηφιακός Μετασχηματισμός και Εκπαιδευτική Πράξη
*Συνδιοργάνωση με το Τμήμα Φιλοσοφίας, Παιδαγωγικής & Ψυχολογίας του Ε.Κ.Π.Α. και το Παιδαγωγικό Τμήμα της ΑΣΠΑΙΤΕ*](http://msc-ditrep.uniwa.gr/)

[Κυβερνοασφάλεια
*Συνδιοργάνωση με Μολδαβία, Καζακστάν*](http://www.ice.uniwa.gr/education/postgraduate/cybersecurity/)[Δίκτυα Επικοινωνιών Νέας Γενιάς και Κατανεμημένα Περιβάλλοντα Εφαρμογών](http://www.ice.uniwa.gr/education/postgraduate/ngnda/)

[Τεχνητή Νοημοσύνη και Οπτική Υπολογιστική
*Συνδιοργάνωση με το Τμήμα Μηχανικών Τοπογραφίας & Γεωπληροφορικής του Παδα και τη Σχολή Επιστημών και Τεχνολογίας του Πανεπιστημίου της Limoges.*](https://msc-aivc.uniwa.gr/)

[Προηγμένες Τεχνολογίες Υπολογιστικών Συστημάτων](https://msc-acs.uniwa.gr/)

[**Τμήμα Μηχανικών Βιομηχανικής Σχεδίασης και Παραγωγής**](https://www.uniwa.gr/spoydes/metaptychiakes/)

[Αυτοματισμός Παραγωγής και Υπηρεσιών](http://mscinautomation.uniwa.gr/)

[Μη Επανδρωμένα Αυτόνομα και Τηλεκατευθυνόμενα Συστήματα](http://msc-drones.uniwa.gr/)

[Νέες Τεχνολογίες στη Ναυτιλία και τις Μεταφορές
*Συνδιοργάνωση με το Τμήμα Ναυτιλίας & Επιχειρηματικών Υπηρεσιών του Πανεπιστημίου Αιγαίου*](http://ntst-aegean.uniwa.gr/)

[Προχωρημένες Σπουδές στην Κλωστοϋφαντουργική Τεχνολογία
*Συνδιοργάνωση με το Πανεπιστήμιο της Γάνδης (Universiteit Gent) Βέλγιο, το Ινστιτούτο Τεχνολογίας του Κιότο (Kyoto Institute of Technology) στην Ιαπωνία, το Πανεπιστήμιο της Άνω Αλσατίας (University of Haute Alsace) στη Γαλλία, το Πανεπιστήμιο του Μπόρας (University of Boras) στη Σουηδία, και το Πανεπιστήμιο της Βαλένθιας (University of Valencia) στην Ισπανία.*](https://we-team.education/)

[Circular Economy and sustainability strategie (Κυκλική Οικονομία και στρατηγικές αειφορίας)](https://www.uniwa.gr/spoydes/metaptychiakes/)

[Advanced Technologies in Cultural Heritage
*Συνδιοργάνωση με το Τμήμα Συντήρησης Αρχαιοτήτων και Έργων Τέχνης της Σχολής Εφαρμοσμένων Τεχνών και Πολιτισμού του Πανεπιστημίου Δυτικής Αττικής και του Πανεπιστημίου ‘Evora (University Of ‘Evora) της Προτογαλίας.*](https://www.uniwa.gr/spoydes/metaptychiakes/)

[**Τμήμα Πολιτικών Μηχανικών**](https://www.uniwa.gr/spoydes/metaptychiakes/)

[Αντισεισμική και Ενεργειακή Αναβάθμιση Κατασκευών και Βιώσιμη Ανάπτυξη](http://retrofit.uniwa.gr/)

[Αρχιτεκτονική και Δομοστατική Αποκατάσταση Ιστορικών Κτιρίων και Συνόλων](http://www.adoap.gr/)

[Εφαρμοσμένες Πολιτικές και Τεχνικές Προστασίας Περιβάλλοντος](http://www.environmentalprotection.gr/)

[Ολοκληρωμένος Σχεδιασμός Υδραυλικών και Γεωτεχνικών Έργων](https://msc-hydrogeot.uniwa.gr/)

[**Τμήμα Μηχανολόγων Μηχανικών**](https://www.uniwa.gr/spoydes/metaptychiakes/)

[Ενεργειακά και Περιβαλλοντικά Έργα](http://mbaenergy.gr/)

[Βιομηχανικά Συστήματα Πετρελαίου και Φυσικού Αερίου](https://oilgasmsc.gr/)

[Προηγμένα Βιομηχανικά Συστήματα Παραγωγής
*Συνδιοργάνωση με το Πανεπιστήμιο Kingston University*](https://aims.uniwa.gr/)

[Ενεργειακά Συστήματα
*Συνδιοργάνωση με το Πανεπιστήμιο Heriot Watt (Σκωτία)*](http://mscenergysystems.uniwa.gr/)

[Έρευνα στη Θερμορευστομηχανική](http://mscthermofluids.uniwa.gr/)

 **Πανεπιστήμιο Δυτικής Αττικής**

**UNIVERSITY OF WEST ATTICA**

**Τμήμα Διασύνδεσης, Διαμεσολάβησης & Καινοτομίας Πανεπιστημίου Δυτικής Αττικής**

**Πανεπιστημιούπολη Αρχαίου Ελαιώνα**

Αίθουσα 4, Συνεδριακό Κέντρο

Πέτρου Ράλλη & Θηβών 250, Αιγάλεω Τ.Κ. 12241 Αθήνα
Τηλ.: +30 2105381294, 5,6, 2105381105, 2105381015 & 2105699763
E-mail: **clio@uniwa.gr**

Website: **http://clio.uniwa.gr**

[**https://career.uniwa.gr/**](https://career.uniwa.gr/)

**:** [**Τμήμα Διασύνδεσης, Διαμεσολάβησης & Καινοτομίας ΠΑΔΑ**](https://www.facebook.com/cliouniwa/)

ΕΠΩΦΕΛΗΘΕΙΤΕ

**: [Twitter ΤΔΔΚ](https://twitter.com/clio_uniwa)**

**:** [**You tube ΤΔΔΚ**](https://www.youtube.com/user/gdiasgr/featured)

[**https://www.linkedin.com/company/clio-uniwa**](https://www.linkedin.com/company/clio-uniwa)

|  |  |
| --- | --- |
|  |  |